Izvor: N1

Građani Beograda će za usluge Infostana ubuduće u okviru stavke "hladna voda" plaćati i nešto više od 130 dinara za novu uslugu - "pogonska spremnost sistema".

Uz oktobarske računa, građani su obavešteni da se u okviru stavke "hladna voda" od računa za oktobar 2019. godine uvodi usluga "pogonska spremnost sistema" u fiksnom iznosu od 130,68 dinara (sa PDV) bez obzira na količinu utrošene vode.

Kako se navodi, u Službenom glasniku grada Beograda objavljeno je rešenje zamenika gradonačelnika Beograda od 25. septembra kojim se daje saglasnost na odluku preduzeća Beogradski vodovod i kanalizacija o ceni za isporučenu vodu i odvođenje otpadnih voda od 6. septembra.